Kommissionens forordning (EF) nr. 740/2000
af 7. april 2000
om midlertidig undtagelse fra forordningerne (EF) nr. 1371/95 og (EF) nr. 1372/95 om gennemførelsesbestemmelser for ordningen med import- og eksportlicenser for æg og fjerkrækød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg(1), senest ændret ved Kommissionens forordning (EF) nr. 1516/96(2), særlig artikel 3, stk. 2, artikel 8, stk. 13, og artikel 15,
under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød(3), senest ændret ved Kommissionens forordning (EF) nr. 2916/95(4), særlig artikel 3, stk. 2, artikel 8, stk. 12, og artikel 15, og
ud fra følgende betragtninger:
(1) Ifølge artikel 3, stk. 3, i Kommissionens forordning (EF) nr. 1371/95(5), senest ændret ved forordning (EF) nr. 2336/1999(6), og (EF) nr. 1372/95(7), senest ændret ved forordning (EF) nr. 2337/1999(8), udstedes eksportlicenserne onsdagen efter den uge, hvor licensansøgningerne indgives, hvis Kommissionen ikke træffer særlige foranstaltninger inden da.
(2) På grund af fri- og helligdagene i 2000 og den uregelmæssige offentliggørelse af De Europæiske Fællesskabers Tidende i de pågældende dage er denne betænkningstid for kort til at sikre en god forvaltning af markedet, og den bør derfor midlertidigt forlænges.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Uanset artikel 3, stk. 3, i forordningerne (EF) nr. 1371/95 og (EF) nr. 1372/95 udstedes de licenser, der ansøges om i nedennævnte perioder, på de tilsvarende respektive datoer, hvis Kommissionen ikke træffer særlige foranstaltninger inden da, jf. stk. 4 i nævnte artikel:
- 17. til 21. april 2000, udstedelse 27. april 2000
- 24. til 28. april 2000, udstedelse 4. maj 2000
- 1. til 5. maj 2000, udstedelse 12. maj 2000
- 5. til 9. juni 2000, udstedelse 15. juni 2000
- 7. til 11. august 2000, udstedelse 18. august 2000
- 18. til 22. december 2000, udstedelse 29. december 2000
- 25. til 29. december 2000, udstedelse 5. januar 2001.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. april 2000.